Ing salajêngipun juru sabda mratelakakên parluning gandhenganipun kawula lan gusti, inggih punika lapisan ngandhap kalihan nginggil, tumrap babagan punapa kemawon punika parlu tumrap santosaning praja, langkung malih ing Surakarta, manawi botên makatên ngandhap kalihan nginggil gampil ingabên kumba, ing ngriku golongan ngandhap malah sampun kadosdene miwiti, inggih punika usulipun B.O. sapiturutipun ingkang sami damêl mosi bab bale agung, punika ing ngriki sarta ing Ngayoja, sami kraos sangêt anggènipun mikangsalakên dhatêng praja Kajawèn, sanadyan tumrap ukaranipun bokmanawi wontên ingkang botên ngrujuki, ancas ingkang makatên punika têrang wontên, lah punika